CRITERIS PER A L’ELABORACIÓ DE L’OFERTA DELS ESTUDIS DE GRAU DEL CURS ACADÈMIC 2007-2008

1. OFERTA D'ASSIGNATURES

Per tal de facilitar l'organització docent, el nombre de grups de teoria i de subgrups de pràctiques d'aula de totes les assignatures troncals i obligatòries d’un mateix curs s’ha de determinar en funció de la mitjana d'estudiants matriculats el curs anterior o de les variacions en els númerus clausus. Les capacitats dels grups de les assignatures troncals i obligatòries han de tenir un valor entre 100- 120 estudiants en les assignatures de primer cicle, i 80-100 en els grups de segon cicle (Excepte les titulacions que només han de tenir un grup). La grandària mitjana dels subgrups de pràctiques d'aula ha de ser de 40-60 estudiants. Els desdoblaments han de ser de dos subgrups de pràctiques d'aula per grup teòric, el repartiment del qual durant la matrícula ha de ser equilibrat entre els subgrups.
Les optatives han de tenir els mateixos valors, entre 100-120 estudiants en els grups de primer cicle, i 80-100 en els grups de segon cicle. La grandària mitjana dels subgrups de pràctiques d’aula ha de ser de 40-60 estudiants. No obstant això, en tant que siga possible, s’actuarà per reduir el nombre d’estudiants en aquests subgrups de pràctiques.
Les capacitats de la resta de subgrups s'han d’ajustar al nombre d'estudiants següent:

Primer cicle 				Segon cicle
Aula informàtica (') 		32-40 					32-40
Laboratori 			16-24 					16-20
Pràct. externes/Pràcticum('') 	125 					125
Projecte final de carrera (''') 	1 crèdit per alumne de		1 crèdit per alumne de primera matrícula			primera matrícula'

Tot i amb tot, com a conseqüència d'un possible excés de matrícula, es poden afegir amb posterioritat a la matrícula grups teòrics o subgrups de pràctiques en assignatures específiques amb una demanda excepcional.

Igualment, les CAT podran formular propostes de reducció del nombre d’estudiants per grup en la troncalitat i obligatorietat sempre que es posen en marxa actuacions especials en relació amb el fracàs escolar i es racionalitze l’oferta d’optatives i de matèries de lliure elecció. 

En oferta docent, el nombre de grups es determinarà sobre la base d'optimitzar les capacitats en funció del nombre d'estudiants prevists.

En els casos en què la CAT ho considere aconsellable, i sobretot en les assignatures de pràctiques de laboratori, el volum dels grups ha de ser el de la suma de les capacitats dels laboratoris.

També s’ha de procurar que el nombre de subgrups de laboratori o d'aula d'informàtica siga homogeni en cada tipus d'aula per a totes les assignatures troncals i obligatòries d'un mateix curs, i s’haurà de moure en el rang de capacitats de cada tipus.

-	Els grups d'assignatures optatives que durant el curs 06-07 no hagen superat un mínim de 20 estudiants matriculats en titulacions amb limitació d’entrada igual o superior a 200 o el 10% del nombre d’estudiants admesos quan la limitació siga menor de 200, no s’oferiran el curs 07-08, passant necessàriament a oferta biennal. Les CATs establiran l’ordre de rotació i les mesures necessàries entre aquestes per tal de possibilitar una oferta adequada. En qualsevol cas no s’admetrà la impartició d’una assignatura amb menys de sis estudiants matriculats.

-	El disseny de l’optativitat en l’oferta haurà de conjugar la diversitat necessària amb les capacitats necessàries per tal de respectar l’optativitat que els estudiants han de cursar, tenint en compte en tot moment els recursos dels departaments. No es dotaran incidències per a la cobertura d’assignatures quan les àrees de coneixement se separen del model teòric en la seua distribució dels recursos humans entre troncalitat i optativitat

-	 Els increments de noves optatives i/o nous grups hauran de ser compensats per la reducció d’uns altres o l’alternança temporal de l’oferta en les diverses titulacions.

-	Els departaments que tinguen superàvit de recursos docents hauran d’oferir optatives i matèries de només lliure elecció, dintre de les previsions establertes per la CAT. En qualsevol cas els departaments amb superàvit podran acordar amb la CAT la impartició d’altres optatives en tant es comprometen a que ho faran exclusivament amb els recursos docents de que disposen i sempre que ho permeta la disponibilitat d’aules. 

-	Per a la lliure elecció s'han d’obrir totes les assignatures dels plans d'estudis oficials que complisquen la normativa i figuren en l’oferta del curs 07-08. Les CAT proposaran el tant per cent de places que es reservaran per a la lliure elecció en cadascuna de les assignatures/grups; en cas contrari, es procedirà d'ofici a incrementar el 5% de la capacitat nominal de l'assignatura/grup. Seran excloses de la lliure elecció les assignatures que a proposta de la CAT obtinguen el vistiplau del Vicerectorat de Professorat i Ordenació Acadèmica.

-	Com a criteri general, les assignatures de lliure elecció que l’any anterior oferiren un grup no haurien d’oferir-se si no han assolit el 80% de matrícula.

-	Al curs 2007-2008 no haurà nova oferta de lliure elecció específica, donat que els recursos son necessaris per als postgraus oficials que es troben en període d’implantació.

S’ha de suprimir completament l'oferta de plans extingits, que s'activarà posteriorment i només quan s’escaiga. Tampoc no s’ha d'incloure en aquest moment l'oferta de grups especials (IN, XF, FC, Internacionals, etc), de manera que no interferisquen l'aprovació de l'OCA. Aquests grups es crearan durant el curs quan s’escaiga.

2. DOCÈNCIA EN VALENCIÀ

En l’oferta de curs acadèmic, sempre que d’una assignatura (troncal, obligatòria, optativa) se n’oferisca més d’un grup en una mateixa titulació, almenys una haurà de ser en valencià. Per tal d’anar incrementant la docència en valencià, per cada quatre grups d’assignatures troncals o obligatòries s’haurà d’oferir almenys un grup en valencià.

Quan d’una assignatura n’hi haja un sol grup i aquest no s’oferisca en valencià, però hi hagen altres titulacions on s’impartisquen altres grups de la mateixa assignatura, s’ha de facilitar que els estudiants puguen matricular-se als grups en valencià oferts en aquestes altres titulacions.

Quan hi haja un sol grup d’una assignatura en la titulació, aquest s’oferirà en la llengua que determinarà la CAT. No obstant això, per al curs 07-08 s’han d’oferir en valencià almenys una quarta part de la docència impartida.

Les Comissions Acadèmiques dels Títols i els departaments han de garantir que la docència siga impartida en la llengua que establirà l’OCA. 

Aquests criteris no s’apliquen a les matèries que imparteixen les àrees de Filologia i Didàctica de la Llengua.

3. HORARIS

•	L’horari per a cada assignatura/grup ha de ser el mateix durant tot el període en què es se’n fa la docència, o almenys durant cada quadrimestre, ja que és l’única manera de proporcionar a l’estudiant un horari setmanal tipus. Cada aula ha de tenir assignat un horari únic.
•	 Es considera necessari que les assignatures de curta durada no siguen ofertes al començament de cada curs, per tal d’evitar que una part de la seua docència siga impartida abans de tancar-se el procés de matrícula.
•	A fi d’aprofitar millor els espais docents, cal fixar franges horàries uniformes, eliminar fraccions d’hores i diferenciar les franges horàries d’optativitat de la troncalitat i obligatorietat. Totes les classes han de començar i acabar a hores en punt o a les mitges. La durada mínima de cada sessió és d'una hora. Es recomana que la durada  màxima de les sessions de teoria siga de dos hores.
•	La docència d’una titulació s'ha de repartir equitativament al llarg dels cinc dies hàbils setmanals.
•	Amb caràcter general si s’ofereix més d’un grup, almenys un ha de tenir horari de matí i altre horari de vesprada. En cas de que alguna CAT considere que existeixen raons per oferir tots els grups en un mateix torn horari, haurà d’emetre un informe fonamentat que serà estudiat per la Comissió de Professorat.
•	S'ha de fer compatible el major nombre possible de combinacions d’horaris dels subgrups pràctics de les diverses assignatures d’un mateix curs i grup de teoria.
•	En els casos en què els subgrups pràctics d'un mateix curs i grup puguen coincidir en horari, els horaris dels subgrups s’han de dissenyar en funció de conjunts horaris, que són conjunts de subgrups de diferents assignatures i tipus d'aula que proporcionen compatibilitat horària i resulten desitjables com a matrícula d'un estudiant.
•	Si s’ofereix un sol grup en valencià d’una assignatura, aquest tindrà preferentment horari de matí. Si se n’ofereix més d’un grup, s’ha de procurar que queden distribuïts de forma proporcional entre les franges de matí i vesprada, amb un resultat mai no desfavorable a la primera d’aquestes franges.
•	Tant els horaris com l’idioma han de quedar perfectament reflectits en tota la documentació i en les corresponents aplicacions informàtiques que es posen  a l’abast del estudiants.

4. GESTIÓ DE LA MATRÍCULA

Donada la implantació de l’automatrícula cal que l'oferta siga tan clara i estructurada com siga possible, la qual cosa anirà sempre en benefici de tots.

Una vegada finalitzada la matrícula, els centres reagruparan aquells grups i subgrups amb baixa matricula, sempre que no resulte afectat el normal desenvolupament de la docència i siga aconsellable per optimitzar els recursos docents.

5. NOMENCLATURA

Els grups han de tenir una nomenclatura significativa. Els grups d'assignatures teòriques o teoricopràctiques, es denominaran amb una lletra. Els grups només pràctics (mes reduïts), amb una lletra i un dígit. La lletra ha de coincidir amb la dels grups grans d'altres assignatures del mateix curs, i el dígit, amb la numeració dels subgrups de les assignatures teoricopràctiques del mateix curs.

Quan una assignatura siga transversal, i es plantegen grups per titulacions, es recomana que la seua nomenclatura siga clara i diferenciada i que en done informació als estudiants (per informar d'aquesta o d’altres situacions, s’haurà de fer en el camp d'observacions), així com als procediments informàtics escaients.

Algunes nomenclatures es reserven per a circumstàncies especials de gestió acadèmica, com els grups IN (convocatòries d'intercanvi), XF (extraordinària fi de carrera per extinció del pla), FC (avanç de convocatòria per a fi de carrera), per la qual cosa no se n’ha de fer ús.

Els subgrups que no comporten divisió del grup, s’han de numerar amb el “0”. Els subgrups que comporten divisió del grup, s’han de numerar amb nombres positius i consecutius, que començaran amb “1” per a cada tipus d'aula.